પરંતુ ગાંધી-સરદારના ગુજરાતમાં, હાર્દિક પટેલ માટેના પ્રારંભિક ઉછાળા પછી - ભરતી પછી જેમ ઓટ આવતી હોય છે, તેવા સ્પષ્ટ સંકેતો સાંપડી રહ્યા છે. પાટીદારોનો સુશિક્ષિત યુવાવર્ગ, ઠરેલ આગેવાનો, વિશુદ્ધ સમાજસેવકો, ધાર્મિક સ્થાનકોના સ્વસ્થ-નીતિમાન-નિષ્પક્ષ આદરણીય આગેવાનોમાં પણ, હાર્દિક પ્રકારના વૃત્તિ-વલણ સામે પુનર્વિચારણાનાં વમળો જોઈ શકાય છે. ‘સાધના’નો આ અંક પ્રેસમાં જઈ રહ્યો છે ત્યારે મળતાં સમાચાર પ્રમાણે ‘સરદાર પટેલ ગ્રુપ’ જઙૠના અગ્રણી શ્રી લાલજીભાઈ પટેલે તેમના કાર્યકર્તાઓના સંમેલન પછી ઘોષણા કરી છે કે, જઙૠના કોઈ કાર્યકરને આગામી વિધાનસભા ચૂંટણીમાં ઊભો રાખવામાં આવશે નહીં. જો કોઈ ઊભો રહેશે તો તેને સસ્પેન્ડ કરાશે. SPGને મતે ભાજપા અને કોંગ્રેસ સમાન છે. જઙૠનું આ નિવેદન હાર્દિકના કોંગ્રેસ તરફી ઝુકાવ સામેના સ્પષ્ટ સંકેતરૂપ છે. એમાં વળી બાકી રહી જતું પુરુ કરવા રેશ્મા - વરુણ પ્રકારના પાટીદાર યુવા ચહેરાઓ હાર્દિકની સામે મેદાને પડ્યા છે. આને કારણે અઢી વર્ષ પહેલાં આંદોલનકારી પાટીદારો એકજૂથ છે એવી માન્યતામાં મોટા ગાબડા પડવા લાગ્યા છે. હાર્દિકનો આત્યંતિક ભાજપા વિરોધવાદ અને કોંગ્રેસ સાથેના મેળાપીપણાથી પાટીદારોના સમજદાર, કેળવાયેલ, સુશિક્ષિત યુવા વર્ગમાં વધતી જતી બેચેની સપાટી પર આવી રહી છે. એનાથી આગામી ચૂંટણીના સમીકરણો બદલાઈ શકે છે કે ગુજરાતના પાટીદાર સમાજે જે રીતે ૧૯૮૧ અને ૧૯૮૫ના અનામત વિરોધી આંદોલનનું નેતૃત્વ કરીને, સ્પષ્ટ સંકલ્પશક્તિ અને રાજકીય ઇચ્છાશક્તિ પ્રગટ કરેલી. એવી જ સંકલ્પશક્તિ અને રાજકીય ઇચ્છાશક્તિ આજે પણ પાટીદાર સમાજ ધરાવે છે. પરંતુ ‘જય સરદાર’ - ‘જય પાટીદાર’ સૂત્રોચ્ચાર વચ્ચે, હાર્દિક પ્રકારના નેતૃત્વને પનાહ દેવા પાછળના શાણપણ અંગે સવાલિયા નિશાન પ્રગટ થઈ રહ્યાં છે ! રાજકીય વિશ્ર્લેષકો હાર્દિકનું કોંગ્રેસ સાથેનું ફલર્ટિંગ - આંખમિચૌલી ઉભય માટે આત્મઘાતક થઈ રહેશે તેવી આગાહી પણ કરી રહ્યા છે. જે પાટીદાર સમાજ ૧૯૮૧-૮૫માં અનાતમપ્રથાની સંપૂર્ણ નાબૂદી માટે આંદોલને ચડ્યો હતો, એ જ પાટીદાર સમાજ હવે અનામતની માગણી કરતો થયો છે. એની પાછળ સામાજિક - આર્થિક કારણો ગૌણ અને રાજકીય કારણો મુખ્ય હોય એવી પણ ધારણા બંધાઈ રહી છે. હાર્દિક પોતે તે પણ કોંગ્રેસનો એજન્ટ છે; એવી છાપથી બચવા, તટસ્થતાનો દેખાવ તો કરે છે. પરંતુ પેલા ફિલ્મી ગીત મુજબ, હાર્દિક-કોંગ્રેસના પ્રણય-સંબંધો ‘સબ કો માલૂમ હૈ, ઔર સબકો ખબર હો ગઈ!’ની તરજ ઉપર જગજાહેર છે !